##### **ОБЯВЛЕНИЕ**

Изпълнителна агенция „Морска администрация”, на основание чл. 333а, ал. 2 от Кодекса за търговско корабоплаване, чл. 61 от Закона за държавната собственост и чл. 18 и следващите, във връзка с чл. 1, ал. 1 и ал. 2 от Наредба № 7 от 1997 г. за продажба на движими вещи – частна държавна собственост, и в изпълнение на Заповед № З-140/02.09.2022 г. на изпълнителния директор на агенцията обявява **търг с явно наддаване** за продажба на моторен кораб „VERA SU” с IMO № 8611219, при следните условия:

**I. Място, ден и час на провеждане на търга:**

Търгът ще се проведе на **28 септември 2022 г., от 11:00 часа**, в заседателната зала на втория етаж в сградата на дирекция „Морска администрация – Варна“, на адрес: гр. Варна, бул. „Приморски” № 5.

**II. Описание на обекта на търга с явно наддаване:**

Тип на кораба: моторен, самоходен; еднопалубен с надстройка за жилищни помещения; КПУ и машинно отделение – разположени в кърмата, зад товарния трюм; едновинтов, задвижван от един дизелов двигател, директно куплиран с 4-лопусен бронзов винт с постоянна крачка.

Материал: основен корпус от нисковъглеродна корабостроителна стомана и надстройка в кърмовата част от нисколегирани стомани.

Основни размери на кораба: дължина на главната палуба LOA/LBP – 89,29 m/85,67 m; най-голяма ширина – 12,50 m; височина на борда – 6,36 m.

Газене на кораба празен – 2,40 m; леко тегло (LIGHT SHIP) – 1097,55 mts.

Бруто тонаж (GT) – 1984; нето тонаж (NT) – 1056.

Водоизместване (общо с товара) – 4299,63 mt.

Дедуейт – 3217 mt, при газене 4,7 m (на лятна марка).

Предназначение на кораба: за превоз на генерални и сухи насипни товари в еднообемно трюмно помещение (хамбар), окомплектовано с люкови закрития (2х4 бр. капаци, хидравлика с телескопи за издърпване и спускане на капаците тип „MacGregor“); окомплектован за превоз на контейнери по схема; не е окомплектован със самостоятелни товаро-разтоварни устройства; корабът е тип „река – море“.

Клас на кораба: свидетелството за клас е **оттеглено**.

Експлоатационна годност на кораба: **негоден за експлоатация** поради значителни деформации и разкъсвания на дънната обшивка и носовата част; негодни за експлоатация силова уредба и корабни машини и механизми.

**III. Начална тръжна цена:** **460 000.00 (четиристотин и шестдесет хиляди) щатски долара без ДДС.**

**IV. Размер и начин на плащане на депозита за участие:**

Депозитът за участие в търга е в размер на **левовата равностойност** **на** **46 000.00 (четиридесет и шест хиляди) щатски долара** по обявения за деня на извършване на плащането курс на Българската народна банка (БНБ) и представлява 10 % (десет на сто) от началната тръжна цена.

Депозитът се внася в срок **до 27 септември 2022 г.,** включително, по следната банкова сметка на Изпълнителна агенция „Морска администрация”: IBAN: **BG51 UBBS 8888 3319 8335 00**, BIC: **UBBSBGSF**, БАНКА: **„ОБЕДИНЕНА БЪЛГАРСКА БАНКА“ АД**, титуляр: Изпълнителна агенция „Морска администрация”.

**V. Местонахождение на вещта, време и условия за извършване на оглед:**

Местонахождението на вещта е: кейово място № 6 на пристанище със специално предназначение „ТЕРЕМ – КРЗ Флотски арсенал – Варна”.

Оглед на вещта може да се извършва **всеки работен ден от 10.00 до 12.00 часа и от 14.00 до 16.00 часа**, считано от деня на публикуване на обявлението за провеждане на търга на интернет страницата на Изпълнителна агенция „Морска администрация“, **до 26 септември 2022 г.**, включително, **в присъствието на служител** на дирекция „Морска администрация – Варна“ и **след предварително съгласуване** със Любчо Василев – главен специалист в сектор „Кораби“, отдел „Прегледи, освидетелстване и регистрация на кораби и корабопритежатели” в същата дирекция, тел. 0700 10 145 или 0888 952 116, имейл: fsi\_vn@marad.bg.

**VI. Други условия:**

**Заявленията за участие**, с приложените към тях документи, посочени в тръжната документация, **се подават** в запечатан непрозрачен плик **до 17.30 ч. на 27 септември 2022 г.** в деловодството на дирекция „Морска администрация – Варна“, на адрес: гр. Варна, 9000, бул. „Приморски“ № 5.

Редът, начинът и условията за провеждане на търга са определени в утвърдената от изпълнителния директор на Изпълнителна агенция „Морска администрация“ тръжна документация.

Тръжната документация не се закупува. До нея е осигурен **пряк и неограничен достъп** чрез публикуването й на интернет страницата на агенцията: [www.marad.bg](http://www.marad.bg), в рубриката „Профил на купувача“, раздел „Други търгове“.